A nemzeti jelentőségű területi elendezések területi beillesztéséről szóló törvény (SzK Hivatalos lapja, 80/10, 106/10-jav., 57/12 és 61/17 sz. -ZUpreP-2) 33. cikkelyének harmadik bekezdése, A területrendezési Terv (SzK Hivatalos lapja, 61/17 sz.) 270. cikkelyének második bekezdésével kapcsolatban, A környezetvédelmi Törvény (SzK Hivatalos lapja, 39/06 – egységes szerkezetbe foglalt hivatalos szöveg, 49/06 – ZmetD, 66/06 – Alkotmánybírósági határozat, 33/07 – ZPNačrt, 57/08 – ZFO.1A, 70/08. 108/09 – ZPNačrt-A, 108/09, 48/12, 57/12, 92/13 és 56/15, 102/15, 30/16, 61/17-GZ, 21/18-ZNOrg, 84/18-ZIURKOE és 158/20 ZVO-1 sz.) 58. cikkelyének második bekezdése és 64. cikkelye, valamint A minisztériumokban működő hatóságokról szóló rendelet (SzK Hivatalos lapja, 35/15, 62/15, 84/16, 41/17, 53/17, 52/18, 84/18, 10/19 és 64/19, 64/21, 90/21, 101/21 és 117/21 sz.) 14. cikkelyének harmadik bekezdése alapján a Környezeti és Területrendezési Minisztérium Területrendezési, Építési és Lakásügyi Igazgatósága, az Infrastrukturális Minisztérium Energiaügyi Igazgatósága, valamint az SzK Környezeti Ügynöksége közzéteszi az alábbi

**H I R D E T M É N Y T,**

**amellyel tájékoztatják a nyilvánosságot az R15/1 Lendva–Ljutomer szállító gázvezeték országos területrendezési terv elkészítési eljárásának részét képező**

**területrendezési terv tervezetének és a környezetvédelmi engedély tervezetének a közzétételéről.**

**I.**

A közzététel tárgya:

* az R15/1 Lendva–Ljutomer szállító gázvezeték országos területrendezési tervének a tervezete (ZUM Kft., 2021 november),
* összefoglaló a nyilvánosság részére,
* a környezetvédelmi engedély beszerzésének kérelmezése (Plinovodi Kft., 2020. október 16., kiegészítések: 2021. június 24., július 29., valamint november 16. és 22.),
* az R15/1 Lendva–Ljutomer szállító gázvezetékre vonatkozó, 101016-dn sz., 2020. 9. 30-i keltezésű környezeti hatásvizsgálatról szóló beszámoló, valamint annak a 2021. 6. 24-i, 2021. 11.15-i és 2021. 11. 22-i kiegészítései, amelyet az E-NET OKOLJE Kft., Linhartova cesta 13, 1000 Ljubljana készített,
* a környezetvédelmi engedély jóváhagyásáról szóló tervezet (35402-26/2020 sz.,2021. 11 22.),
* az országos területrendezési terv tervezetében szereplő megoldások szakmai megalapozásai.

**II.**

A közzététel és nyilvános vita 2021. december 27. és 2022. január 31. között lesz

* a GOV.SI internetes portálon:([*https://www.gov.si/drzavni-organi/ministrstva/ministrstvo-za-okolje-in-prostor/javne-objave-ministrstva-za-okolje-in-prostor/*](https://www.gov.si/drzavni-organi/ministrstva/ministrstvo-za-okolje-in-prostor/javne-objave-ministrstva-za-okolje-in-prostor/))
* a Környezeti és Területrendezési Minisztérium Területrendezési, Építési és Lakásügyi Igazgatóságán, Dunajska 21, Ljubljana,
* a helyi önkormányzatok helyiségeiben:
* Lendva, a városháza tanácstermében, Fő utca 20, 9220 Lendva;
* Velika Polana, a Községi Hivatal helyiségeiben, Velika Polana, 9225 Velika Polana;
* Črenšovci, a Községi Hivatal helyiségeiben, Prekmurske čete 20, 9232, Črenšovci;
* Razkrižje, a művelődési házban, Šafarsko 42 C, 9246 Razkrižje;
* Ljutomer, a Községi Hivatal iktatójában, Vrazova ulica 1, 9240 Ljutomer.

**III.**

A nyilvános viták a következő időpontokban és helyszíneken folynak:

* Ljutomer község részére: 2022. január 13., csütörtök, 16 órakor Ljutomer Község tanácstermében;
* Črenšovci és Razkrižje községek részére: 2022. január 13., csütörtök, 19 órakor a črenšovci művelődési ház termében, Ul. Prekmurske čete 23, Črenšovci;
* Lendva község részére: 2022. január 18-án, kedden, 16 órakor a városháza tanácstermében, Fő utca 20, Lendva;
* Velika Polana község részére: 2022. január 18-án, 19 órakor a községi épület, ill. faluotthon termében, Velika Polana 111.

**IV.**

A Szlovén Köztársaság Környezeti Ügynöksége a környezeti hatások megállapítási eljárása során megállapította, hogy a tervezett környezeti beavatkozás esetében A környezeti hatások megítélésére köteles környezeti beavatkozásokról szóló rendelet (Szk Hivatalos lapja, 51/14, 57/15, 26/17 és 105/20 sz.) 1 sz. mellékletének D.IV.1 pontja alapján, A környezetvédelemről szóló törvény – ZVO-i 51a. cikkelyének nyolcadik bekezdésével kapcsolatban, környezetvédelmi hatásvizsgálatot kell végezni, valamint szükséges a környezetvédelmi engedély beszerzése.

Azon területről, amelyen a tervezett beavatkozás a környezeti terhelés által az emberek egészségére és vagyonára fejthet ki hatást, a Környezeti hatásvizsgálatról szóló beszámoló 7. fejezete rendelkezik, grafikai bemutatása pedig a 4. fejezetben szerepel.

A környezetvédelmi engedély kiadására, valamint a tervezett környezeti beavatkozásra vonatkozó adatszolgáltatásra a Szlovén Köztársaság Környezeti Ügynöksége illetékes.

**V.**

A járványügyi helyzet tekintetében a közzététel és a nyilvános vita az SzK Kormánya rendeletei és az Országos Közegészségügyi Intézet ajánlásai alapján történik.

**VI.**

A nyilvánosság a közzététel időszakában, 2022. január 31-ig, megadhatja a közzétett anyagra vonatkozó észrevételeit és javaslatait, éspedig:

* írásban a közzététel helyszínein (az észrevételek beadására vonatkozó űrlapon),
* postai úton a következő címre: Környezeti és Területrendezési Minisztérium, Területrendezési, Építési és Lakásügyi Igazgatóság, Dunajska cesta 48, Ljubljana, a borítékon fel kell tüntetni: „oDPN Lendva–Ljutomer”,
* elektronikus úton a [gp.mov@gov.si](mailto:gp.mov@gov.si) e-mail címre, ezesetben a „tárgy” részlegben fel kell tüntetni az „oDPN Lendva–Ljutomer” kulcsszavakat.

Az észrevételek beadására vonatkozó űrlapok a közzététel helyszínein, valamint a Környezeti és Területrendezési Minisztérium honlapján találhatók.

Az észrevételek és javaslatok benyújtásakor a személyes adatok csak abban az esetben lesznek megjelentetve, ha az egyének azt az észrevételek és javaslatok beadására vonatkozó űrlapon megjelölik, ill. ha az egyén a megjelentetéssel kapcsolatos jóváhagyását az általa tett észrevételben, ill. javaslatban külön meghatározza.

A környezeti hatásvizsgálattal kapcsolatos anyagokra vonatkozó észrevételeket írásban az SzK Környezeti Ügynökségének, Vojkova 1b, 1000 Ljubljana, ill. a [gp.arso@gov.si](mailto:gp.arso@gov.si) e-mail címre is elküldhetők.

Az érintett két minisztérium és az SzK Környezeti Ügynöksége értesíti a nyilvánosságot, hogy az eljárásban csak a hirdetményben meghatározott módon és határidőben beérkező a vélemények és észrevételek lesznek figyelembe véve.

**VI.**

Az SzK Környezeti Ügynöksége felhívást intéz:

* az azon a területen állandó lakhellyel, ingatlantulajdonnal vagy egyéb módon birtokolt ingatlanokkal rendelkező személyekhez, ahol a tervezett fejlesztés olyan környezeti ártalmakat okoz, amelyek hatással lehetnek az emberi egészségre vagy a tulajdonra, valamint
* A környezetvédelemről szóló törvény 153. cikkelye első bekezdésében meghatározott civil szervezetekhez,

hogy véleményezzék a tervezett beavatkozást, és adják meg az ezzel kapcsolatos észrevételeiket, valamint követeljék a környezetvédelmi engedély kiadási eljárásába történő bevonást. Az említett személyek a közigazgatási eljárás szabályai szerint az érdekelt fél státuszát abban az esetben kapják meg, ha az SzK Környezeti Ügynöksége megállapítja, hogy a tervezett beavatkozás érinti azok jogi érdekeit, valamint ha a jelen hirdetmény közzétételét (2021. 12. 27 és 2022. 1. 31 között) követő 35 napon belül benyújtják a környezetvédelmi engedélyezési eljárásban történő részvételi követelésüket.

A környezetvédelmi engedélyezési eljárásban való részvételi követelés esetében a beadványban pontosan meg kell jelölni a jogi érdeket, és amennyiben lehetséges, mellékelni az azt igazoló bizonyítékokat, ill. bemutatni a jogosultság fennállását.

Az eljárásban való részvételi követelés a következő módon nyújtható be:

* a közzététel helyszínein (az észrevételek beadására vonatkozó űrlapon, ami a közzététel helyszínén és a Környezeti és Területrendezési Minisztérium honlapján érhető el),
* postai úton a Szlovén Köztársaság Környezeti Ügynökségén, Vojkova 1b, 1000 Ljubljana,
* a [gp.arso@gov.si](mailto:gp.arso@gov.si) e-mail címen.

**VII.**

A Környezeti és Területrendezési Minisztérium és az Infrastrukturális Minisztérium 60 napon belül áttanulmányozza a beérkezett észrevételeket és javaslatokat, majd álláspontját közzéteszi a Környezeti és Területrendezési Minisztérium honlapján és megküldi az érintett helyi önkormányzatoknak.

Ikt. sz.: 35009-3/2016-2550

Ljubljana, 2021. december 17.

|  |  |  |
| --- | --- | --- |
| **Georgi Bangiev** |  | **Mag. Hinko Šolinc** |
| **a TERÜLETRENDEZÉSI, ÉPÍTÉSI ÉS LAKÁSÜGYI IGAZGATÓSÁG**  **FŐIGAZGATÓJA** |  | **AZ ENERGIAÜGYI IGAZGATÓSÁG FŐIGAZGATÓJA** |